Të hënën debati i parë televiziv Trump - Clinton
Debati mund të ndikojë në rezultatin e një gare të ngushtë drejt Shtëpisë së Bardhë
Debati i parë do të jetë një moment kyç për republikanin Donald Trump, i cili gjatë këtyre javëve ka ngushtuar diferencën me demokraten Hillary Clinton. - tha Trump. Zonja Clinton synon të qetësojë mbështetësit e saj dhe të promovojë mesazhin e saj për ngritjen e një ekonomie më gjithëpërfshirëse: - tha ajo. Debatet mund të ndryshojnë gjithçka, thotë analisti Matthew Dallek: Debatet televizive filluan në vitin 1960 ndërmjet Richard Nixon-it dhe John Kennedy-it, dhe me kalimin e kohës kanë fituar më shumë peshë. Të dy kandidatët dolën mirë gjatë debateve të zgjedhjeve paraprake. Por, natyra e paparashikueshme e zotit Trump përbën një sfidë për zonjën Clinton. thotë analisti. Të dy kandidatët vuajnë nga një nivel i lartë mospëlqimi nga votuesit, dhe debati u ofron mundësi, por edhe rreziqe. Do të ketë gjithsej tre debate presidenciale dhe një përballje ndërmjet kandidatëve për nënpresident, demokratit Tim Kaine dhe republikanit Mike Pence.